CELEX: 62015TN0147
Language: lv
Date: 2015-03-30 00:00:00
Title: Lieta T-147/15: Prasība, kas celta 2015. gada 30. martā – Čehijas Republika/Komisija

29.6.2015   
            
            
               LV
            
            
               Eiropas Savienības Oficiālais Vēstnesis
            
            
               C 213/38
            
         Prasība, kas celta 2015. gada 30. martā – Čehijas Republika/Komisija
   (Lieta T-147/15)
   (2015/C 213/63)
   Tiesvedības valoda – čehu
   
      Lietas dalībnieki
   
   
      Prasītāja: Čehijas Republika (pārstāvji – M. Smolek, T. Müller, J. Očková un J. Vláčil)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2015. gada 20. janvāra Lēmumu BUDG/B/3/RDL D(15)217973, ar kuru tika noraidīts lūgums atbrīvot prasītāju no pienākuma nodot Komisijas rīcībā pašu resursus CZK 5 3 9 76  340 apmērā, kas tika iesniegts saskaņā ar Padomes Regulas (EK, Euratom) Nr. 1150/2000 (1) 17. panta 2. punktu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
            
               1.
            
            
               Pirmais pamats attiecas uz Padomes Regulas Nr. 1150/2000 17. panta 1. un 2. punkta pārkāpumu.
               
                           —
                        
                        
                           Šajā ziņā prasītāja apgalvo, ka, pieņemot apstrīdēto lēmumu, Komisija esot pārkāpusi Padomes Regulas Nr. 1150/2000 17. panta 1. un 2. punktu, jo tā esot kļūdaini secinājusi, ka Čehijas Republika nebija veikusi visus vajadzīgos pasākumus, lai nodotu Komisijas rīcībā Savienības pašu resursu summu, kā arī tādēļ, ka Komisija pieprasa nodot tās rīcībā summu, ko neesot iespējams iekasēt no Čehijas Republikas neatkarīgu apstākļu dēļ.
                        
                     
         
            
               2.
            
            
               Otrais pamats attiecas uz Eiropas Savienības Pamattiesību hartas 41. panta un Čehijas Republikas tiesību uz aizstāvību pārkāpumu.
               
                           —
                        
                        
                           Šajā ziņā prasītāja apgalvo, ka, pieņemot apstrīdēto lēmumu, Komisija esot pārkāpusi Eiropas Savienības Pamattiesību hartas 41. pantu un Čehijas Republikas tiesības uz aizstāvību, jo tā neesot ļāvusi Čehijas Republikai lietderīgi un efektīvi paust savu viedokli.
                        
                     
         
      (1)  Padomes 2000. gada 22. maija Regula (EK, Euratom) Nr. 1150/2000, ar ko īsteno Lēmumu 94/728/EK, Euratom par Kopienu pašu resursu sistēmu (OV L 130, 1. lpp.).